JayJayThrowThrow/commonwealth-wiki-mix huggingface dataset:
ವಿನಯಾ ಪ್ರಸಾದ್

ವಿನಯಾ ಪ್ರಸಾದ್ ( ಇವರ ಹೆಸರು ವಿನಯಾ ಪ್ರಕಾಶ್ ಎಂದೂ ಕೆಲವೆಡೆ ಬಳಕೆಯಲ್ಲಿದೆ) ದಕ್ಷಿಣ ಭಾರತದ ಜನಪ್ರಿಯ ಚಿತ್ರನಟಿ. ಇವರು ದೂರದರ್ಶನ ವಾಹಿನಿಗಳಲ್ಲಿಯೂ ನಟಿಸುತ್ತಾರೆ. ೧೯೮೮ ರಲ್ಲಿ ಜಿ.ವಿ. ಅಯ್ಯರ್ ರವರ ಮಧ್ವಾಚಾರ್ಯ ಚಿತ್ರದಲ್ಲಿ ಒಂದು ಸಣ್ಣ ಪಾತ್ರದೊಂದಿಗೆ ಚಿತ್ರರಂಗ ಪ್ರವೇಶಿಸಿದರು.ಮುಂದೆ ಅನಂತನಾಗ್ ಎದುರಿಗೆ 'ಗಣೇಶನ ಮದುವೆ' ಚಿತ್ರದಲ್ಲಿ ನಾಯಕಿ ಆದರು. ಚಿತ್ರವು ಯಶಸ್ವಿ ಅಯಿತು. ಮುಂದೆ ಅವರು ಕನ್ನಡ, ತೆಲುಗು,ತಮಿಳು ಮತ್ತು ಮಲಯಾಳಂ ಭಾಷೆಗಳ ೬೦ ಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದರು. ಅವರ ಪ್ರಮುಖ ಕನ್ನಡ ಚಿತ್ರಗಳಲ್ಲಿ ನೀನು ನಕ್ಕರೆ ಹಾಲು ಸಕ್ಕರೆ, ಗಣೇಶನ ಮದುವೆ, ಗೌರಿ ಗಣೇಶ, ಮೈಸೂರು ಜಾಣ ಮತ್ತು ಸೂರ್ಯೋದಯ ಸೇರಿವೆ. ಆತಂಕ ( ೧೯೯೩) ಮತ್ತು ಬಣ್ಣದ ಹೆಜ್ಜೆ (೨೦೦೧) ಚಿತ್ರಗಳಲ್ಲಿ ಅವರ ನಟನೆಗಾಗಿ ಕರ್ನಾಟಕ ರಾಜ್ಯದ ಉತ್ತಮನಟಿ ಪ್ರಶಸ್ತಿಗಳು ದೊರಕಿವೆ. ನಾಯಕಿಯಾಗಿ ಯಶಸ್ವೀ ವೃತ್ತಿಯ ನಂತರ ಅವರ ಚಾರಿತ್ರ್ಯಪಾತ್ರಗಳನ್ನು ದಕ್ಷಿಣ ಭಾರತದ ಭಾಷೆಯ ಚಿತ್ರಗಳಲ್ಲಿ ಅಭಿನಯಿಸುತ್ತಿದ್ದು ಬೇಡಿಕೆಯಲ್ಲಿರುವ ನಟಿಯಾಗಿದ್ದಾರೆ. ಅವರು ಉತ್ತಮ ಗಾಯಕಿಯೂ ಅಲ್ಲದೆ ನೃತ್ಯಗ್ರಾಮದಲ್ಲಿ ವಸಂತಹಬ್ಬ ಮತ್ತು ಮೈಸೂರು ದಸರಾದಂಥ ಕಾರ್ಯಕ್ರಮಗಳನ್ನು ನಡೆಸಿಯೂ ಕೊಡುತ್ತಾರೆ.

ಇವರು ಉಡುಪಿ ಯಲ್ಲಿ ಹುಟ್ಟಿ ಬೆಳೆದವರು. ಈಗ ಬೆಂಗಳೂರಿನಲ್ಲಿ ವಾಸವಾಗಿದ್ದಾರೆ.
ವೃತ್ತಿ

ವಿನಯ ಪ್ರಸಾದ್ ಕರ್ನಾಟಕ ರಾಜ್ಯದ ಉಡುಪಿ ಜಿಲ್ಲೆಯವರು. ವಿನಯಾ ೧೯೮೮ ರಲ್ಲಿ ಜಿ ವಿ ಅಯ್ಯರ್ ಅವರ ಮಧ್ವಾಚಾರ್ಯದಲ್ಲಿ ಸಣ್ಣ ಪಾತ್ರದೊಂದಿಗೆ ಚಿತ್ರರಂಗಕ್ಕೆ ಪಾದಾರ್ಪಣೆ ಮಾಡಿದರು. ಅನಂತ ನಾಗ್ ಎದುರು ಗಣೇಶನ ಮಧುವೆ ಚಿತ್ರದಲ್ಲಿ ಪ್ರಮುಖ ಮಹಿಳೆ ಪಾತ್ರದಲ್ಲಿ ನಟಿಸುವ ಮೊದಲು ಅವರು ಸಣ್ಣ ಪಾತ್ರಗಳಲ್ಲಿ ಕೆಲಸ ಮಾಡಿದರು. ಈ ಚಿತ್ರವು ಭಾರಿ ಯಶಸ್ಸನ್ನು ಕಂಡಿತು ಮತ್ತು ಅವರು ಕನ್ನಡ ಮಾತ್ರವಲ್ಲದೆ ಮಲಯಾಳಂ, ತಮಿಳು ಮತ್ತು ತೆಲುಗು ಭಾಷೆಗಳಲ್ಲಿ ೬೦ ಕ್ಕೂ ಹೆಚ್ಚು ಚಿತ್ರಗಳಲ್ಲಿ ನಟಿಸಿದರು. ಅವರ ಗಮನಾರ್ಹ ಕನ್ನಡ ಚಿತ್ರಗಳಲ್ಲಿ ಗಣೇಶನ ಮಧುವೆ, ನೀನು ನಕ್ಕರೆ ಹಾಲು ಸಕ್ಕರೆ, ಗೌರಿ ಗಣೇಶ, ಮೈಸೂರು ಜನ ಮತ್ತು ಸೂರ್ಯೋದಯ ಸೇರಿವೆ. ಪ್ರಮುಖ ನಟಿಯಾಗಿ ಯಶಸ್ವಿ ವೃತ್ತಿಜೀವನದ ನಂತರ, ವಿನಯಾ ದಕ್ಷಿಣ ಭಾರತದ ಚಿತ್ರಗಳಲ್ಲಿ ಪಾತ್ರಗಳಿಗೆ ಬದಲಾಯಿತು ಮತ್ತು ಕನ್ನಡ, ಮಲಯಾಳಂ, ತಮಿಳು ಮತ್ತು ತೆಲುಗು ಚಲನಚಿತ್ರಗಳಲ್ಲಿ ಬೇಡಿಕೆಯ ನಟಿಯಾಗಿ ಉಳಿದಿದ್ದಾರೆ. ವಿನಯಾ ಸಹ ಪರಿಣಾಮಕಾರಿ ಸ್ಪರ್ಧಿ ಮತ್ತು ಗಾಯಕಿ. ವಿನಯ ಅವರು ನತ್ಯಾಗ್ರಾಮ್ನಲ್ಲಿ ವಸಂತ ಹಬ್ಬಾ ಮತ್ತು ಮೈಸೂರಿನಲ್ಲಿ ವಾರ್ಷಿಕ ದಾಸರಾ ಮೆರವಣಿಗೆಯಂತಹ ಹಲವಾರು ಪ್ರಮುಖ ಘಟನೆಗಳನ್ನು ಸಂಯೋಜಿಸಿದ್ದಾರೆ.
೧೯೯೮ ರ ಉತ್ತರಾರ್ಧದಿಂದ ೨೦೦೦ ರ ಮಧ್ಯದವರೆಗೆ ಏಷ್ಯನೆಟ್ ಟೆಲಿವಿಷನ್ ಚಾನೆಲ್‌ನಲ್ಲಿ ಪ್ರಸಾರವಾದ ಸ್ಟ್ರೀ ಎಂಬ ಮಲಯಾಳಂ ಟಿವಿಯಲ್ಲಿ ದೀರ್ಘಾವಧಿಯ ಮತ್ತು ಹೆಚ್ಚು ಜನಪ್ರಿಯವಾದ ದೈನಂದಿನ ಸೋಪ್ ಒಪೆರಾದಲ್ಲಿ ನಟಿಸುವ ಮೊದಲು ಅವರು ಕೆಲವು ಮಲಯಾಳಂ ಚಿತ್ರಗಳಲ್ಲಿ ನಟಿಸಿದರು. ಈ ಧಾರಾವಾಹಿಯ ಕನ್ನಡ ಆವೃತ್ತಿಯನ್ನು ಸಹ ಮಾಡಲಾಗಿದೆ. ಈ ಸಾಬೂನಿನ ಜನಪ್ರಿಯತೆಯು ಅವಳನ್ನು ಮಲಯಾಳಿಗಳಲ್ಲಿ ಮನೆಯ ಹೆಸರನ್ನಾಗಿ ಮಾಡಿತು.
ವೈಯಕ್ತಿಕ ಜೀವನ

ವಿನಯಾ ಕರ್ನಾಟಕದ ಉಡುಪಿ ಜಿಲ್ಲೆಯವರು ಮತ್ತು ಉಡುಪಿಯಲ್ಲಿ ಬೆಳೆದವರು.ಅವರು ಕಾರ್ಹಡೆ [ಬ್ರಾಹ್ಮಣ] ರು. ಅವರು ೧೯೮೮ ರಲ್ಲಿ ವಿ.ಆರ್.ಕೆ.ಪ್ರಸಾದ್ ಅವರನ್ನು ವಿವಾಹವಾದರು, ಅವರು ಕನ್ನಡ ಚಲನಚಿತ್ರಗಳ ಸಂಪಾದಕರಾಗಿದ್ದರು, ಅವರು ೧೯೯೫ ರಲ್ಲಿ ಚಿಕ್ಕ ವಯಸ್ಸಿನಲ್ಲಿ ನಿಧನರಾದರು. ದಂಪತಿಗೆ ಪ್ರತಿಮಾ ಪ್ರಸಾದ್ ಎಂಬ ಮಗಳು ಇದ್ದಾಳೆ.
ಅವರು ೨೦೦೨ ರಲ್ಲಿ ಜ್ಯೋತಿಪ್ರಕಾಶ್ ಅವರನ್ನು ವಿವಾಹವಾದರು. ವಿನಯಾ ಪ್ರಸ್ತುತ ಬೆಂಗಳೂರಿನಲ್ಲಿ ಪತಿ ಜ್ಯೋತಿಪ್ರಕಾಶ್ ಮತ್ತು ಮಗಳು ಪ್ರತಿಮಾ ಪ್ರಸಾದ್ ಅವರೊಂದಿಗೆ ವಾಸಿಸುತ್ತಿದ್ದಾರೆ. ಜ್ಯೋತಿಪ್ರಕಾಶ್ ಅವರ ಹಿಂದಿನ ಮದುವೆಯಿಂದ ಜೈ ಅತ್ರೆ ಎಂಬ ಮಗನಿದ್ದಾನೆ,ಇವರು ಮುಂಬೈನಲ್ಲಿ ಚಲನಚಿತ್ರ ನಿರ್ದೇಶನ ಮತ್ತು ಚಿತ್ರಕಥೆಯಲ್ಲಿದ್ದಾರೆ.
ಚಲನಚಿತ್ರಗಳು
ದೂರದರ್ಶನ

‍ಧಾರಾವಾಹಿ
ಉಲ್ಲೇಖಗಳು

ವರ್ಗ:ಪ್ರೋಜೆಕ್ಟ್ ಟೈಗರ್-೨ ಸ್ಪರ್ಧೆಗಾಗಿ ವಿಸ್ತರಿಸಿದ ಲೇಖನ
ವರ್ಗ:ವಿಕಿ ಲವ್ಸ್ ವಿಮೆನ್ ದಕ್ಷಿಣ ಏಷ್ಯಿಯಾ ಸ್ಪರ್ಧೆಗೆ ವಿಸ್ತರಿಸಿದ ಲೇಖನ
ವರ್ಗ:ನಟಿಯರು
ವರ್ಗ:ಕನ್ನಡ ಸಿನೆಮಾ
ವರ್ಗ:ಚಿತ್ರರಂಗ
ವರ್ಗ:ಕನ್ನಡ ಚಲನಚಿತ್ರ ನಟಿಯರು
ವರ್ಗ:ಚಲನಚಿತ್ರ ನಟಿಯರು
ದ್ರುಪದ

ದ್ರುಪದನು ಮಹಾಭಾರತ ದ ಒಂದು ಪಾತ್ರ. ಇವನ ಇನ್ನೊಂದು ಹೆಸರು ಯಜ್ಞಸೇನ. ಇವನು ಪಾಂಚಾಲ ದೇಶದ ಅರಸ.
ಬಾಲ್ಯದಲ್ಲಿ ಇವನು ದ್ರೋಣನ ಜತೆ ಕಲಿಯುವಾಗ ತನ್ನ ರಾಜ್ಯವನ್ನು ಅವನ ಜತೆ ಹಂಚಿಕೊಳ್ಳುವುದಾಗಿ ಮಾತು ಕೊಟ್ಟಿದ್ದನು. ಕಾಲಾಂತರದಲ್ಲಿ ಇವನು ರಾಜನದಾಗ ದ್ರೋಣನು ಬಂದು ಸಂಪತ್ತನ್ನು ಬೇಡಿದನು. ಹುಡುಗಾಟದಲ್ಲಿ ಹೇಳಿದ ಮತನ್ನು ನಂಬಿ ಬೇಡಲು ಬಂದ ಎಂದು ದ್ರುಪದನು ಹಾಸ್ಯ ಮಾಡಿದಾಗ ದ್ರೋಣನು ಅಪಮಾನವನ್ನು ಅನುಭವಿಸಿ ಸಿಟ್ಟಿಗೆದ್ದನು. ಮುಂದೆ ಕುರುವಂಶದ ರಾಜಕುಮಾರರಿಗೆ ಬಿಲ್ಲುವಿದ್ಯೆಯನ್ನು ಹೇಳಿಕೊಟ್ಟಾಗ ಅರ್ಜುನನು ದ್ರುಪದನನ್ನು ಹೆಡೆಮುರಿ ಕಟ್ಟಿ ದ್ರೋಣನಲ್ಲಿಗೆ ತಂದನು. ಆಗ ದ್ರುಪದನು ಕ್ಷಮೆ ಕೇಳಿ ತನ್ನ ರಾಜ್ಯದ ಒಂದು ಭಾಗವನ್ನು ಬಿಟ್ಟು ಕೊಟ್ಟನು.
ಮುಂದೆ ತನ್ನ ಮಗಳು ದೌಪದಿಯ ಸ್ವಯಂವರವನ್ನು ಏರ್ಪಡಿಸಿದಾಗ ಅರ್ಜುನನು ಸ್ವಯಂವರದಲ್ಲಿ ಗೆದ್ದು, ಪಾಂಡವರು ದ್ರೌಪದಿಯನ್ನು ಮದುವೆಯಾಗುತ್ತಾರೆ.

ಹಿಂದಿನ ಜನ್ಮದಲ್ಲಿ ಅಂಬೆಯಾಗಿದ್ದು ಮತ್ತೆ ಹುಟ್ಟಿ ಬಂದಿರುವ ಶಿಖಂಡಿ ದ್ರುಪದನ ಮಗ.
ದ್ರೋಣನ ಮೇಲೆ ಸೇಡು ತೀರಿಸಿಕೊಳ್ಳಲು ದೇವತೆಗಳ ಸಹಾಯದಿಂದ ದ್ರೌಪದಿ ಮತ್ತು ದೃಷ್ಟದ್ಯುಮ್ನರನ್ನು ಮಕ್ಕಳನ್ನ್ನಾಗಿ ಪಡೆದನು. ದ್ರೌಪದಿ ಯು ಮುಂದೆ ಪಾಂಡವರನ್ನು ಮದುವೆ ಆದಳು. ಮಹಾಭಾರತ ಯುದ್ದದಲ್ಲಿ ದ್ರೋಣನು ದ್ರುಪದನನ್ನು ಕೊಂದನು, ದೃಷ್ತದ್ಯುಮ್ನನು ದ್ರೋಣನನ್ನು ಕೊಂದನು.

ವರ್ಗ:ಮಹಾಭಾರತದ ಪಾತ್ರಗಳು
ಜನಮೇಜಯ

ಜನಮೇಜಯನು ಮಹಾಭಾರತ ದ ಕತೆಯಲ್ಲಿ ಕುರು ವಂಶದ ರಾಜ. ಜನಮೇಜಯನು ಪರೀಕ್ಷಿತ ರಾಜನ ಮಗನು. ಪರೀಕ್ಷಿತ ರಾಜನು ಅಭಿಮನ್ಯುವಿನ ಮಗ, ಅರ್ಜುನನ ಮೊಮ್ಮಗ. ಜನಮೇಜಯ ಎಂಬ ಹೆಸರಿನ ಅರ್ಥ "ಮನುಷ್ಯ-ಪ್ರಚೋದಕ" ಅಥವಾ "ಹುಟ್ಟಿನಿಂದ ವಿಜಯಶಾಲಿ" ಎಂದರ್ಥ.
ಪುರಾಣ ಸಾಹಿತ್ಯ

ಜನಮೇಜಯನು ಮಹಾಭಾರತದ ಪ್ರಕಾರ ರಾಜ ಪರೀಕ್ಷಿತ್ ಮತ್ತು ರಾಣಿ ಮದ್ರಾವತಿಯ ಮಗ. ತನ್ನ ತಂದೆ ರಾಜ ಪರೀಕ್ಷಿತನ ಮರಣದ ನಂತರ ಜನಮೇಜಯನು ಕುರು ಸಿಂಹಾಸನವನ್ನು ಏರಿದನು. ವ್ಯಾಸನ ಶಿಷ್ಯನಾದ ವೈಶಂಪಾಯನನಿಂದ ನಿರೂಪಿಸಲ್ಪಟ್ಟ ಮಹಾಭಾರತದ ಮೊದಲ ನಿರೂಪಣೆಯನ್ನು ಜನಮೇಜಯನು ಕೇಳಿದನು.
ಮಹಾಭಾರತದಲ್ಲಿ

ಜನಮೇಜಯನಿಗೆ ಕಾಕ್ಷಸೇನ, ಉಗ್ರಸೇನ, ಚಿತ್ರಸೇನ, ಇಂದ್ರಸೇನ, ಸುಷೇಣ ಮತ್ತು ನಖಶೇನ ಎಂಬ ಆರು ಮಂದಿ ಸಹೋದರರಿದ್ದರು. ತನ್ನ ತಂದೆ ಪರೀಕ್ಷಿತನ ಸಾವಿಗೆ ತಕ್ಷಕ ಕಾರಣನಾಗಿದ್ದರಿಂದ ಜನಮೇಜಯನು ನಾಗಗಳ ಜನಾಂಗವನ್ನು ನಿರ್ನಾಮ ಮಾಡಬೇಕೆಂದು ಬಯಸುತ್ತಿದ್ದನು.


ಭರತನ ಕಾಲದಿಂದ ಅವನ ಮುತ್ತಜ್ಜರಾದ ಪಾಂಡವರು ಮತ್ತು ಅವರ ತಂದೆಯ ಸೋದರಸಂಬಂಧಿಗಳಾದ ಕೌರವರ ನಡುವಿನ ಮಹಾ ಕುರುಕ್ಷೇತ್ರ ಯುದ್ಧದವರೆಗಿನ ಜನಮೇಜಯನ ಪೂರ್ವಜರ ಕಥೆಯಾದ ಮಹಾಕಾವ್ಯವಾದ ಮಹಾಭಾರತವನ್ನು ಜನಮೇಜಯ ಚಕ್ರವರ್ತಿಯು ಮುಂದಿನ ಪೀಳಿಗೆಗೆ ತಲುಪಿಸುವ ಜವಬ್ದಾರಿಯನ್ನು ಹೊಂದಿದ್ದನು.
ಸರ್ಪ ಸತ್ರ (ಹಾವಿನ ಬಲಿ)

ಚಕ್ರವರ್ತಿ ಜನಮೇಜಯ ತನ್ನ ತಂದೆ ಪರೀಕ್ಷಿತನ ಮರಣದ ನಂತರ ಹಸ್ತಿನಾಪುರದ ಸಿಂಹಾಸನವನ್ನು ಏರಿದನು. ದಂತಕಥೆಯ ಪ್ರಕಾರ, ಪಾಂಡು ವಂಶಸ್ಥನಾದ ಪರೀಕ್ಷಿತನು ಹಾವು ಕಡಿತದಿಂದ ಸತ್ತನು. ಹಾವು ಕಡಿತದಿಂದ ಸಾಯುವಂತೆ ಋಷಿಯು ಪರೀಕ್ಷಿತನಿಗೆ ಶಾಪವನ್ನು ನೀಡಿದ್ದರು. ಅದರಂತೆ ಆ ಶಾಪವನ್ನು ಸರ್ಪ-ಮುಖ್ಯಸ್ಥ ತಕ್ಷಕನು ಪೂರೈಸಿದನು.

ತನ್ನ ತಂದೆಯ ಸಾವಿಗೆ ಕಾರಣವಾಗಿದ್ದರಿಂದ ಜನಮೇಜಯನು ಸರ್ಪಗಳ ವಿರುದ್ಧ ದ್ವೇಷವನ್ನು ಹೊಂದಿದ್ದನು. ಆದ್ದರಿಂದ ಸರ್ಪಗಳನ್ನು ಸಂಪೂರ್ಣವಾಗಿ ನಾಶಮಾಡಲು ನಿರ್ಧರಿಸಿದನು. ಆದ್ದರಿಂದ ಅವನು ಎಲ್ಲಾ ಜೀವಂತ ಸರ್ಪಗಳನ್ನು ನಾಶಮಾಡುವ ಯಜ್ಞವಾದ ಮಹಾನ್ ಸರ್ಪ ಸತ್ರವನ್ನು ಕೈಗೊಂಡನು. ಆ ಸಮಯದಲ್ಲಿ ಪ್ರಾಯದ ಬಾಲಕ ಆಸ್ತಿಕನೆಂಬ ವಿದ್ವಾಂಸನು ಬಂದು ಅಡ್ಡಿಪಡಿಸಿದನು. ಆಸ್ತಿಕನ ತಾಯಿ ಮಾನಸ ನಾಗ ಕುಲಕ್ಕೆ ಸೇರಿದವರು ಮತ್ತು ತಂದೆ ಬ್ರಾಹ್ಮಣರಾಗಿದ್ದರು. ಜನಮೇಜಯನು ಆಸ್ತಿಕನ ಮಾತುಗಳನ್ನು ಕೇಳಿ ಸೆರೆಯಲ್ಲಿದ್ದ ತಕ್ಷಕನನ್ನು ಬಿಡುಗಡೆ ಮಾಡಿದನು. ಸರ್ಪಯಜ್ಞವನ್ನು ನಿಲ್ಲಿಸಿ ನಾಗಕುಲದವರೊಂದಿಗೆ ದ್ವೇಷವನ್ನು ಕೈಬಿಟ್ಟನು. ನಂತರ ಕುರು ಕುಲದವರು ಮತ್ತು ನಾಗ ಕುಲದವರು ಶಾಂತಿಯಿಂದ ಬದುಕುತ್ತಿದ್ದರು.

ಜನಮೇಜಯನು ಸರ್ಪಯಾಗ ಮಾಡಿದ ಸ್ಥಳ ಕರ್ನಾಟಕದ ಚಿಕ್ಕಮಗಳೂರು ಜಿಲ್ಲೆಯ ಹಿರೇಮಗಳೂರು ಅಲ್ಲಿ ಇದೆ, ಹಿರೇಮಗಳೂರಲ್ಲಿ ಸರ್ಪಯಾಗ ಮಾಡಿದ ಸ್ಥಳದಲ್ಲಿ ಒಂದು ಸ್ತೂಪ ನಿರ್ಮಾಣ ಮಾಡಿದ್ದಾರೆ.

ಈ ಇನ್ನೊಂದು ಕಥೆ ಉತ್ತರ ಭಾರತಕ್ಕೆ ಸಂಭಂದ ಪಟ್ಟಿದೆ ಚಕ್ರವರ್ತಿ ಜನಮೇಜಯನು ನಿರ್ಮಿಸಿದ ಸ್ಥಳವನ್ನು ಗುರುತಿಸಲು ಕಲ್ಲಿನ ತೊಟ್ಟಿಯನ್ನು (ಜಲಾಶಯ) ನಿರ್ಮಿಸಲಾಗಿದೆ ಎಂದು ಹೇಳಲಾಗುತ್ತದೆ. ಪರೀಕ್ಷಿತ್ ಕುಂಡ್ ಎಂದು ಕರೆಯಲ್ಪಡುವ ತ್ಯಾಗದ ಹಳ್ಳವು ಮೈನ್‌ಪುರಿ ಜಿಲ್ಲೆಯಲ್ಲಿದೆ. ಅದನ್ನು ಗೌಡವನ ಎಂದು ಕರೆಯುತ್ತಾರೆ. ಸ್ಥಳೀಯ ದಂತಕಥೆಯ ಪ್ರಕಾರ, ಆ ತ್ಯಾಗದ ಸದ್ಗುಣಗಳ ಪರಿಣಾಮವಾಗಿ ಆ ಸ್ಥಳಗಳಲ್ಲಿ ಮತ್ತು ಅದರ ನೆರೆಹೊರೆಯಲ್ಲಿ ಹಾವುಗಳು ಇನ್ನೂ ನಿರುಪದ್ರವವಾಗಿವೆ.
ಉತ್ತರಾಧಿಕಾರ

ಜನಮೇಜಯನ ನಂತರ ಅವನ ಮೊಮ್ಮಗ ಅಶ್ವಮೇಧದತ್ತನು ಸಿಂಹಾಸನವನ್ನು ಏರಿದನು.
ಉಲ್ಲೇಖಗಳು

ವರ್ಗ:ಮಹಾಭಾರತದ ಪಾತ್ರಗಳು
ವರ್ಗ:ಮಹಾಭಾರತ
ವರ್ಗ:ಕನ್ನಡ ವಿಕಿಪೀಡಿಯ ಗುಣಮಟ್ಟ ಸುಧಾರಣೆ
ಥ್ರಿಲ್ಲರ್ ಮಂಜು

ಥ್ರಿಲ್ಲರ್ ಮಂಜು (ಜನನ ಮಂಜುನಾಥ ಕುಮಾರ್) ಒಬ್ಬ ಭಾರತೀಯ ಚಲನಚಿತ್ರ ನಟ,ಸಮರ ಕಲಾವಿದ, ನಿರ್ದೇಶಕ, ಚಿತ್ರಕಥೆಗಾರ, ಸಾಹಸ ಸಂಯೋಜಕ, ನೃತ್ಯ ನಿರ್ದೇಶಕ, ಕನ್ನಡ ಸಿನೆಮಾದಲ್ಲಿ ಮುಖ್ಯವಾಗಿ ಹೆಸರುವಾಸಿಯಾಗಿದ್ದಾರೆ, ಕೆಲವು ತೆಲುಗು ಮತ್ತು ತಮಿಳು ಚಲನಚಿತ್ರಗಳಲ್ಲೂ ಕೆಲಸ ಮಾಡಿದ್ದರೆ.ಅವರು ಕನ್ನಡ ಚಿತ್ರರಂಗದಲ್ಲಿನ ಬ್ಲಾಕ್ಬಸ್ಟರ್ ಪೋಲಿಸ್ ಕಥಾ ಟ್ರೈಲಾಜಿ ಚಿತ್ರದ ನಿರ್ದೇಶನ ಮಾಡಿದ್ದಾರೆ.ಇವರು ಸಾಹಸ ಕಲಾವಿದರಾಗಿ ಪಾದಾರ್ಪಣೆ ಮಾಡಿ ಮುಂದೆ ಫೈಟ್ ಮಾಸ್ಟರ್ ಆಗಿ ಸುಮಾರು ೩೭೬ ಚಿತ್ರಗಳಿಗೆ ಸಾಹಸ ನಿರ್ದೇಶನ ಮಾಡಿದ್ದಾರೆ.
ಸಾಹಸ ನಿರ್ದೇಶನದ ಚಿತ್ರಗಳು

# ನರಸಿಂಹ
# ಚೈತ್ರದ ಪ್ರೇಮಾಂಜಲಿ
# ಕಾಲೇಜ್ ಹೀರೋ
# ಗಡಿಬಿಡಿ ಅಳಿಯ
# ಶ್
# ಲಾಕಪ್ ಡೆತ್
# ಓಂ
# ಸಾಮ್ರಾಟ್
# ಚಾಮುಂಡಿ
# ದುರ್ಗಿ
# ಪೋಲೀಸ್ ಸ್ಟೋರಿ
#ಜಾಕಿಚಾನ್
# ಒನ್ ಮ್ಯಾನ್ ಆರ್ಮಿ
# ಗೆಲುವಿನ ಸರದಾರ
# ಮೈಲಾರಿ
# ಅಳಿಮಯ್ಯ
# ಸಿ.ಬಿ.ಐ ದುರ್ಗಾ
# ಓ ಗುಲಾಬಿಯೇ
# ಸಮುದ್ರ
# ಪೋಲೀಸ್ ಡಾಗ್
# ಸರ್ಕಲ್ ಇನ್ಸ್ ಪೆಕ್ಟರ್
# ಸಮರ
# ನರಹಂತಕ
#ಟಾರ್ಗೆಟ್
# ಚಿಕ್ಕೆಜಮಾನ್ರು
# ಗಡಿಬಿಡಿ ಅಳಿಯ
# ಪುಟ್ನಂಜ
# ಸಿದ್ದು
# ಗೆಲುವಿನ ಸರದಾರ
# ಶಬ್ದ
# ಜಯಹೇ
# ಕರುಳಿನ ಕುಡಿ
#ಕೆಂಪಯ್ಯ ಐ ಪಿ ಎಸ್
# ರಿವೇಂಜ್
#ಲೇಡಿ ಕಮಿಷನರ್
# ಲೇಡಿ ಪೋಲೀಸ್
#ಕಂಠಿ
# ಸೂತ್ರದಾರ
# ಕುಟುಂಬ
# ಗೋಕರ್ಣ
# ಅಮೃತ ಧಾರೆ
# ಹಲೋ ಡ್ಯಾಡಿ
# ಥ್ರಿಲ್ಲರ್ ಕಿಲ್ಲರ್
# ಅಣ್ಣಾವ್ರ ಮಕ್ಕಳು
# ಗೆಲುವಿನ ಸರದಾರ
# ಕಂಠೀರವ
# ಜಾಣ
# ರಜನಿ
# ಓಂ ನಮ: ಶಿವಾಯ
# ಓಂ ಗಣೇಶ್
# ಸಮರಸಿಂಹನಾಯಕ
# ರಫ್ ಅಂಡ್ ಟಫ್
# ತ್ರಿಶಕ್ತಿ
# ಟಾರ್ಗೆಟ್
# ಹಂಟರ್
# ಸೂಪರ್
# ಶೃಂಗಾರ ಕಾವ್ಯ
# ತುಂಗಭದ್ರ
# ಹಾಲುಂಡ ತವರು
# ಸವಾಲ್
# ರೌಡಿ ಅಳಿಯ
# ಗುಲಾಬಿ
# ಚಿನ್ನಾ ನೀ ನಗುತಿರು
# ಸಮರ ಸಿಂಹ ನಾಯಕ
ಉಲ್ಲೇಖಗಳು

ವರ್ಗ:ಚಲನಚಿತ್ರ ಸಾಹಸ ಕಲಾವಿದರು
ಸಿಂಧಿ

ಸಿಂಧಿ ಎಂದರೆ ಈ ಕೆಳಕಂಡಂತೆ ಮೂರು ಅರ್ಥಗಳಿವೆ:

* ಸಿಂಧಿ ಜನರು - ಪಾಕಿಸ್ತಾನದ ಸಿಂಧ್ ಪ್ರದೇಶದ ಒಂದು ಜನಾಂಗದ ಜನರು
* ಸಿಂಧಿ ಭಾಷೆ - ಸಿಂಧಿ ಜನರು ಮಾತನಾಡುವ ಇಂಡೋ-ಆರ್ಯನ್ ಭಾಷೆ
* ಪಾಕಿಸ್ತಾನದಲ್ಲಿನ ಸಿಂಧ್ ಪ್ರಾಂತದ ನಿವಾಸಿ
ಸಿಂಧಿ ಜನರ ಇತಿಹಾಸ

ಭಾರತದ ವಿಭಜನೆಯ ಸಂದರ್ಭದಲ್ಲಿ ಪಾಕಿಸ್ತಾನದಲ್ಲಿ ೧೪ ಲಕ್ಷ ಹಿಂದೂ ಸಿಂಧಿ ಜನರು ಇದ್ದರು. ಮುಸ್ಲಿಂ ಸಿಂಧಿ ಜನರ ಜತೆಗೆ ಅವರ ಸಂಬಂಧ ಛೆನ್ನಾಗಿಯೇ ಇದ್ದರೂ ಮುಸ್ಲಿಂ ದೇಶದಲ್ಲಿ ತಮ್ಮ ಭವಿಷ್ಯದ ಅನಿಶ್ಚಿತತೆಯಿಂದಾಗಿ , ಭಾರತದಲ್ಲಿನ ಒಳ್ಳೆಯ ಅವಕಾಶಗಳ ನಿರೀಕ್ಷೆ ಮತ್ತು ಭಾರತದಿಂದ ಹಠಾತ್ತಾಗಿ ದೊಡ್ಡಪ್ರಮಾಣದಲ್ಲಿ ಮುಸ್ಲಿಮರ ವಲಸೆಯ ಕಾರಣಗಳಿಂದ ಬಹುಪಾಲು ಹಿಂದೂ ಸಿಂಧಿಗಳು ಭಾರತಕ್ಕೆ ಬರಲು ನಿರ್ಧರಿಸಿದರು.

ಭಾರತದಲ್ಲಿ ೧೯೫೧ ರ ಜನಗಣತಿಯ ಪ್ರಕಾರ ಸುಮಾರು ೭,೭೬,೦೦೦ ಸಿಂಧಿ ಹಿಂದೂಗಳು ಭಾರತಕ್ಕೆ ವಲಸೆ ಬಂದರು. ಪಂಜಾಬಿನ ಹಿಂದೂ ಮತ್ತು ಸಿಕ್ಖರಂತೆ ದೊಡ್ಡ ಪ್ರಮಾಣದಲ್ಲಿ ಇವರ ವಿರುದ್ಧ ಹಿಂಸಾಚಾರ ಆಗಲಿಲ್ಲವಾದರೂ ಅವರಿಗೆ ತಮ್ಮ ಇಡೀ ಪ್ರಾಂತವು ಪಾಕಿಸ್ತಾನಕ್ಕೆ ಹೋದದ್ದರಿಂದ ತಾವು ನೆಲೆ ಹೊಂದಿಲ್ಲದ ಸಮಾಜ ಎಂದೆನಿಸಿತು. ಈ ವಲಸೆ ಸಂಭವಿಸಿದ್ದರೂ ಗಣನೀಯ ಪ್ರಮಾಣದಲ್ಲಿ ಸಿಂಧಿ ಹಿಂದೂ ಜನರು ಈಗಲೂ ಪಾಕಿಸ್ತಾನದಲ್ಲಿ ವಾಸಿಸುತ್ತಿದ್ದಾರೆ. ಪಾಕಿಸ್ತಾನದ ೧೯೯೮ರ ಜನಗಣತಿಯ ಪ್ರಕಾರ ಅವರ ಸಂಖ್ಯೆ ೨೨,೮೦,೦೦೦ . ಭಾರತದಲ್ಲಿ ಅವರ ಸಂಖ್ಯೆ ೨೦೦೧ರ ಜನಗಣತಿಯ ಪ್ರಕಾರ ೨೫,೭೦,೦೦೦ .

ವರ್ಗ:ಜನಾಂಗಗಳು
ಕೆಮ್ಮೀಸೆ ಪಿಕಳಾರ

ಕೆಮ್ಮೀಸೆ ಪಿಕಳಾರ ಅಥವಾ ಕೆಂಪು ಕಪೋಲದ ಪಿಕಳಾರ ಏಷಿಯಾ ಖಂಡದಲ್ಲಿ ಕಂಡುಬರುವ ಅತಿ ಸಾಮನ್ಯವಾದ ಪಿಕಳಾರ (Bulbul) ಜಾತಿಯ ಹಕ್ಕಿ. ಇತರ ಪಿಕಳಾರಗಳಂತೆ ಈ ಹಕ್ಕಿಯೂ ಕೂಡ ಹಣ್ಣು, ಮಕರಂದ ಹಾಗು ಕ್ರಿಮಿ ಕೀಟಗಳನ್ನು ಆಹಾರವಾಗಿ ಸೇವಿಸುತ್ತವೆ. ಈ ಹಕ್ಕಿಯನ್ನು ನಗರಗಳ ಉದ್ಯಾನವನಗಳಲ್ಲಿಯೂ, ಮಲೆನಾಡಿನ ದಟ್ಟ ಅರಣ್ಯಗಳಲ್ಲಿಯೂ ಕಾಣಬಹುದು.
ಗಾತ್ರ, ಆಕಾರ ಮತ್ತು ಬಣ್ಣ

ಕೆಮ್ಮೀಸೆ ಪಿಕಳಾರ ಗುಬ್ಬಚ್ಚಿಗಿಂತಲೂ ಕೊಂಚ ದೊಡ್ಡದು ಹಾಗು ಮೈನಾಗಿಂತಲೂ ಕೊಂಚ ಸಣ್ಣ ಗಾತ್ರದ ಹಕ್ಕಿ. ಇದರ ಗಾತ್ರ ಸುಮಾರು ೨೦ ಸೆ.ಮೀ. ಕಪ್ಪು ಬಣ್ಣದ ಜುಟ್ಟು, ಬಿಳಿಯ ಎದೆ ಭಾಗ, ಕೆಂಪು ಬಣ್ಣದ ಗಲ್ಲ (ಕೆನ್ನೆ), ಕಂದು ಬಣ್ಣದ ಬೆನ್ನು ಹಾಗು ಬಾಲ ಈ ಹಕ್ಕಿಯ ಪ್ರಮುಖ ಗುರುತಿನ ಚಿಹ್ನೆಗಳು.

ವರ್ಗ:ಪಕ್ಷಿಗಳು
ವರ್ಗ:ಭಾರತದ ಪಕ್ಷಿಗಳು.
ಗೊಡಚಿನಮಲ್ಕಿ ಜಲಪಾತ

ಗೊಡಚಿನಮಲ್ಕಿ ಜಲಪಾತವು ಕರ್ನಾಟಕದ ಗೋಕಾಕ್ ತಾಲೂಕಿನ ಬೆಳಗಾವಿ ಜಿಲ್ಲೆಯ ಮಾರ್ಕಂಡೆಯ ನದಿಯಲ್ಲಿರುವ ಒಂದು ಜಲಪಾತವಾಗಿದೆ. ಇದು ಗೋಕಾಕ್ ನಿಂದ ೧೫ ಕಿಲೋಮೀಟರ್ ಮತ್ತು ಬೆಳಗಾವಿಯಿಂದ ೪೦ ಕಿಲೋಮೀಟರ್ ದೂರದಲ್ಲಿದೆ.

ಮಾರ್ಕಂಡೆಯ ಜಲಪಾತ ಎಂದೂ ಕರೆಯಲ್ಪಡುವ ಗೊಡಚಿನಮಲ್ಕಿ ಜಲಪಾತವು ಒರಟಾದ ಕಣಿವೆಯಲ್ಲಿದೆ. ಇದು ಗೊಡಚಿನಮಲ್ಕಿಗ್ರಾಮದಿಂದ ಸುಮಾರು ೨ ಕಿಲೋಮೀಟರ್ ದೂರದಲ್ಲಿದೆ. ಈ ಜಲಪಾತಕ್ಕೆ ಅರಣ್ಯ ಮಾರ್ಗದ ಮೂಲಕ ಕಾಲ್ನಡಿಗೆಯಲ್ಲಿ ಮತ್ತು ವಾಹನದ ಮೂಲಕ ತಲುಪಬಹುದು. ಗೊಡಚಿನಮಲ್ಕಿಯಿಂದ ಜಲಪಾತವನ್ನು ತಲುಪಲು ಎರಡು ಮಾರ್ಗಗಳಿವೆ. ಒಂದು ಗೊಡಚಿನಮಲ್ಕಿಯಲ್ಲಿ ಸೇತುವೆಯನ್ನು ದಾಟುವ ಮೂಲಕ ಮಾಲೆಬೈಲ್ ರಸ್ತೆಯ ಮೂಲಕ ಮತ್ತು ಇನ್ನೊಂದು ಗುರುಸಿದ್ದೇಶ್ವರ ದೇವಾಲಯದ (ಹಟ್ಟಿ ಸಿದ್ದೇಶ್ವರ) ಮೂಲಕ ತಲುಪಬಹುದು. ಯೋಗಿಕೊಲ್ಲ ಬಳಿಯ ನಿರ್ವಾಣೇಶ್ವರ ಮಠದಿಂದ ಕಾಲ್ನಡಿಗೆಯಲ್ಲಿಯೂ ಇಲ್ಲಿಗೆ ತಲುಪಬಹುದು.

ಗೋಕಾಕದಿಂದ ಮೇಲ್ಮಟ್ಟಿ ಮಾರ್ಗವಾಗಿ ಪಾಶ್ಚಾಪುರ ಹೋಗುವ ಬಸ್ಸುಗಳು ಗೊಡಚಿನಮಲ್ಕಿ ಮೂಲಕ ಹಾದುಹೋಗುತ್ತವೆ. ಸಾರಿಗೆ ಸಂಸ್ಥೆ ಹಾಗೂ ಖಾಸಗಿ ವಾಹನಗಳ ಅನುಕೂಲ ಇದೆ. ಗೋಕಾಕದಿಂದ ಬಾಡಿಗೆ ವಾಹನಗಳೂ ದೊರೆಯುತ್ತವೆ. ಬೆಳಗಾವಿಯಿಂದ ಮಿರಜ್ ಗೆ ಉತ್ತಮ ರೈಲು ಸೌಲಭ್ಯವಿದೆ ಮತ್ತು ಈ ಎಲ್ಲಾ ರೈಲುಗಳು ಪಾಶ್ಚಾಪುರ ರೈಲ್ವೆ ನಿಲ್ದಾಣದಲ್ಲಿ ನಿಲ್ಲುತ್ತವೆ.

ವಾಸ್ತವವಾಗಿ ಇಲ್ಲಿ ಎರಡು ಜಲಪಾತಗಳು ರೂಪುಗೊಂಡಿವೆ. ಮಾರ್ಕಂಡೇಯ ನದಿಯು ಸುಮಾರು ೨೫ ಮೀಟರ್ ಎತ್ತರದಿಂದ ಹರಿಯುತ್ತಾ ಕಲ್ಲಿನ ಕಣಿವೆಗೆ ಮೂಲಕ ಹಾದುಹೋಗುತ್ತದೆ. ಕಲ್ಲಿನ ಕಣಿವೆಯಿಂದ ಸ್ವಲ್ಪ ದೂರ ಹೋದ ನಂತರ ಇದು ಸುಮಾರು ೨೦ ಮೀಟರ್ ಎತ್ತರದಿಂದ ಎರಡನೇ ಜಲಪಾತವನ್ನು ತಲುಪುತ್ತದೆ.

ಗೋಕಾಕ್ ಜಲಪಾತವು ಗೊಡಚಿನಮಲ್ಕಿಯಿಂದ ೧೦ ಕಿ.ಮೀ ದೂರದಲ್ಲಿ ಮೇಲ್ಮನಹಟ್ಟಿ ಮತ್ತು ಮರಡಿಮಠ ಮೂಲಕ ಹಾದುಹೋಗುತ್ತದೆ.

ನಂತರ ಮಾರ್ಕಂಡೇಯ ನದಿಯು ಗೋಕಾಕ್ ಬಳಿ ಘಟಪ್ರಭಾ ನದಿಯನ್ನು ಸೇರುತ್ತದೆ.

೬ ಕಿ.ಮೀ ವ್ಯಾಪ್ತಿಯಲ್ಲಿ ಎರಡು ಅಣೆಕಟ್ಟುಗಳಿವೆ. ಒಂದು ಘಟಪ್ರಭಾ ನದಿಗೆ ಅಡ್ಡಲಾಗಿ (ಹಿಡಕಲ್ ಅಣೆಕಟ್ಟು) ಮತ್ತು ಇನ್ನೊಂದು (ಶಿರೂರು ಅಣೆಕಟ್ಟು) ಮಾರ್ಕಂಡೇಯ ನದಿಗೆ ಅಡ್ಡಲಾಗಿ ನಿರ್ಮಿಸಲಾಗಿದೆ. ಈ ಸ್ಥಳಗಳಿಗೆ ಭೇಟಿ ನೀಡಲು ಉತ್ತಮ ಸಮಯವೆಂದರೆ ಜೂನ್ ನಿಂದ ಸೆಪ್ಟೆಂಬರ್.
ಇದನ್ನೂ ನೋಡಿ

*ಭಾರತದ ಜಲಪಾತಗಳ ಪಟ್ಟಿ
ಉಲ್ಲೇಖಗಳು

ವರ್ಗ:ಕನ್ನಡ
ವೆಂಕಟ ರಂಗೋ ಕಟ್ಟಿ

ವೆಂಕಟ ರಂಗೋ ಕಟ್ಟಿ (1833-1909). ಸಮಾಜಸುಧಾರಕ, ಪತ್ರಿಕೋದ್ಯಮಿ ಹಾಗೂ ಶಿಕ್ಷಕರು.

ಇವರು ವಿಜಾಪುರ ಜಿಲ್ಲೆಯ ಮುಧೋಳದ ಕಟ್ಟಿ ಎಂಬ ವೈದಿಕ ಮನೆತನದಲ್ಲಿ ೧೮೩೩ರಲ್ಲಿ ಹುಟ್ಟಿದರು. ವೈದಿಕ ವೃತ್ತಿಯಲ್ಲಿ ಅವರಿಗೆ ಆಸಕ್ತಿ ಹುಟ್ಟದೆ ಇಂಗ್ಲೀಷ್ ಮತ್ತು ಹೊಸತನ್ನು ಕಲಿಯುವ ಆಸೆಯಿಂದ ಪುಣೆಗೆ ಹೋಗಿ ಅಲ್ಲಿ ವಿದ್ಯಾಭ್ಯಾಸ ಮುಗಿಸಿ ಅಲ್ಲಿಯೇ ಟ್ರ್ರೇನಿಂಗ್ ಕಾಲೇಜಿನಲ್ಲಿ ಸುಮಾರು 10 ವರ್ಷಗಳ ಕಾಲ ಸಹಉಪಾಧ್ಯಾಯರಾಗಿದ್ದರು. ಮರಾಠಿ ಜನರ ಮಾತೃಭಾಷಾಪ್ರೇಮವನ್ನು ನೋಡಿ ಇವರ ಕನ್ನಡಪ್ರೇಮವೂ ಎಚ್ಚತ್ತಿತು. 'ಅರೇಬಿಯನ್ ನೈಟ್ಸ್' ಅನ್ನು ಕನ್ನಡಕ್ಕೆ ಭಾಷಾಂತರಿಸಿದರು. ಹೊನ್ನಾವರದ ಹೈಸ್ಕೂಲಿಗೆ ವರ್ಗವಾಗಿ ಬಂದನಂತರ ಹಳಗನ್ನಡ ಸಾಹಿತ್ಯವನ್ನು ಅಭ್ಯಸಿಸಿದರು. ಆಮೇಲೆ ಬೆಳಗಾವಿಗೆ ವರ್ಗವಾಗಿನಾರ್ಮಲ್ ಸ್ಕೂಲಿನಲ್ಲಿ ಅಧ್ಯಾಪಕರಾಗಿ ಕೆಲಸ ಮಾಡಿದರು., ಗಂಗಾಧರ ಮಡಿವಾಳೇಶ್ವರ ತುರಮರಿ ಮತ್ತು ಡೆಪ್ಯೂಟಿ ಚೆನ್ನಬಸಪ್ಪನವರ ಸಂಪರ್ಕಕ್ಕೆ ಬಂದರು. ಆಗ ವಿದ್ಯಾ ಇಲಾಖೆಯ ದಕ್ಷಿಣ ಭಾಗದ ಭಾಷಾಂತರಕಾರರೆಂದು ನೇಮಕವಾದರು. ಅವರ ಮಾರ್ಗದರ್ಶನದಲ್ಲಿ ಕನ್ನಡ ಪಠ್ಯಪುಸ್ತಕಗಳು ತಯಾರಾಗತೊಡಗಿದವು. ನಂತರ ಧಾರವಾಡಕ್ಕೆ ಬಂದು ಶಿಕ್ಷಕರ ಟ್ರೇನಿಂಗ್ ಕಾಲೇಜಿನಲ್ಲಿ ಉಪಮುಖ್ಯಪ್ರಾಧ್ಯಾಪಕರಾಗಿ ನೇಮಕವಾದರು. ೧೮೭೬ರಲ್ಲಿ ಕಾಲೇಜಿನ ಪ್ರಾಚಾರ್ಯರಾದರು. ೧೮೯೦ರಲ್ಲಿ ನಿವೃತ್ತಿ ಹೊಂದಿದರು.

ಇವರು ಶಾಲಾ ವಿದ್ಯಾರ್ಥಿಗಳಿಗೆಂದು ಬರೆದ ಕನ್ನಡ ಕ್ರಮಿಕ ಪುಸ್ತಕಗಳು ತುಂಬ ಜನಪ್ರಿಯವಾಗಿದ್ದವು.

ಅವರು ಹದಿನೆಂಟು ಪುಸ್ತಕಗಳನ್ನು ಬರೆದಿದ್ದಾರೆ. ಅವುಗಳಲ್ಲಿ ಹೆಚ್ಚಿನವು ಶಿಕ್ಷಣಕ್ಕೆ ಸಂಬಂಧಿಸಿದ ಪಠ್ಯಪುಸ್ತಕಗಳು.'ಕನ್ನಡ ಲಘುವ್ಯಾಕರಣ', 'ಕರ್ನಾಟಕದ ವರ್ಣನೆಯೂ ಇತಿಹಾಸವೂ' ಗಮನಿಸತಕ್ಕಂಥವು. ಅವರ 'ಮುಂಬಯಿ ಕರ್ನಾಟಕದ ಗೆಝೆಟ್ಟು' ಭಾಷಾಂತರವಾಗಿದ್ದರೂ ಅಂದಿನ ಮುಂಬಯಿಕರ್ನಾಟಕದ ನಾಲ್ಕು ಜಿಲ್ಲೆಗಳ ಐತಿಹಾಸಿಕ, ಸಾಂಸ್ಕೃತಿಕ ಹಾಗೂ ಸಾಮಾಜಿಕ ಜೀವನದ ಪರಿಪೂರ್ಣ ಚಿತ್ರವನ್ನು ಕೊಡುವ ಬಹುಮುಖ್ಯ ಕೃತಿ. 'ವಿಧವೆಗಳ ಮುಂಡನ ವಿಚಾರವು' ವಿಧವೆಯರ ಕೂದಲು ತೆಗೆಯುವ ಕ್ರೂರ ಸಾಮಾಜಿಕ ಪದ್ಧತಿಯನ್ನು ವಿರೋಧಿಸಿ 'ವಿಧವೆಯರ ದುಃಖಪರಿಮಾರ್ಜನಾರ್ಥವಾಗಿ' ಬರೆದ ಪುಸ್ತಕ. 'ಆರು ಬೆರಳಿನ ಕುರುಹು ಅಥವಾ ಸುಧಾರಿಸತಕ್ಕ ಆಚರಣೆಗಳು' ಎಂಬ ನಾಟಕವನ್ನೂ ಬರೆದರು.

ಇವರು ಬರೆದ ಇತರ ಮುಖ್ಯ ಕೃತಿಗಳಿವು: ಜ್ಯೋತಿಷಶಾಸ್ತ್ರ, ಪದಾರ್ಥ ವಿಜ್ಞಾನ ಶಾಸ್ತ್ರ, ವನಸ್ಪತಿಶಾಸ್ತ್ರ, ಖನಿಜಶಾಸ್ತ್ರ, ಲಘುವ್ಯಾಕರಣ, ಕರ್ನಾಟಕದ ವರ್ಣನೆಯೂ ಇತಿಹಾಸವೂ,

ಅವರು ಪತ್ರಿಕಾರಂಗದಲ್ಲೂ ದುಡಿದಿದ್ದಾರೆ. ಶಿಕ್ಷಣರಂಗಕ್ಕೆ ಮೀಸಲಾದ 'ಶಾಲಾ ಪತ್ರಿಕೆ'ಹೊರಬರಲು ಕಾರಣರಾದರು. 'ಶೋಧಕ ' ತಿಂಗಳಪತ್ರಿಕೆ ಪ್ರಾರಂಭಿಸಿದರು. 'ಧಾರವಾಡವೃತ್ತ' ಪತ್ರಿಕೆಗೆ ಪ್ರೋತ್ಸಾಹ ಕೊಟ್ಟರು. ಧಾರವಾಡದಲ್ಲಿ 'ಜ್ಞಾನವರ್ಧಕ ಮುದ್ರಣಾಲಯ' ಸ್ಥಾಪಿಸಿದರು. 'ಲೋಕಶಿಕ್ಷಣ' ಮತ್ತು 'ಚಂದ್ರೋದಯ' ಪತ್ರಿಕೆಗಳನ್ನು ನಡೆಸಿದರು.

ನಿವೃತ್ತರಾದ ಮೇಲೆ ಆಯುರ್ವೇದ ಅಭ್ಯಾಸ ಮಾಡಿದರು, ಅನೇಕ ಪ್ರಯೋಗಗಳನ್ನು ಮಾಡಿದರು. ಸ್ವದೇಶಿ ವಸ್ತುಗಳನ್ನು ತಯಾರು ಮಾಡಿದರು.

ಧಾರವಾಡದ ವಿದ್ಯಾವರ್ಧಕ ಸಂಘದ ಸ್ಥಾಪನೆಗಾಗಿ ದುಡಿದು ಅದರ ಉಪಾಧ್ಯಕ್ಷ, ಅಧ್ಯಕ್ಷರಾಗಿ ಅನೇಕ ಕೆಲಸಗಳನ್ನು ಮಾಡಿದರು.

ಇವರು ಶಾಲಾಪತ್ರಿಕೆ ಮತ್ತು ಕರ್ನಾಟಕ ಪತ್ರ ಎಂಬ ಎರಡು ಪತ್ರಿಕೆಗಳನ್ನು ಸ್ವಲ್ಪಕಾಲ ಪ್ರಕಟಿಸಿದರು. ಇವರು 1909 ಮೇ 1ರಂದು ನಿಧನರಾದರು.

ವರ್ಗ:ಲೇಖಕರು
ಜಿಮ್ಮಿ ವೇಲ್ಸ್

ಜಿಮ್ಮಿ ವೇಲ್ಸ್ (ಜನನ:೧೯೬೬) - ಅಮೆರಿಕಾದ ಅಂತರಜಾಲ ಉದ್ಯಮಿ ಹಾಗೂ ವಿಕಿಪೀಡಿಯದ ಸಹ-ಸ್ಥಾಪಕ ಮತ್ತು ಪ್ರವತ೯ಕ.

2001 ರಲ್ಲಿ, ಲ್ಯಾರಿ ಸ್ಯಾಂಗರ್ ಮತ್ತು ಇತರರೊಂದಿಗೆ, ವೇಲ್ಸ್ ವಿಕಿಪೀಡಿಯವನ್ನು ಆರಂಭಿಸಿದರು, ಒಂದು ಉಚಿತ ಮತ್ತು ಸ್ವತಂತ್ರ ವಿಶ್ವಕೋಶ.
ಆರಂಭಿಕ ಜೀವನ ಮತ್ತು ಶಿಕ್ಷಣ

ವೇಲ್ಸ್ ಹುಟ್ಟಿದ್ದು ಅಮೇರಿಕಾದ ಅಲಬಾಮಾದ ಹಂಟ್ಸ್‌ವಿಲ್ಲೆಯಲ್ಲಿ. ವೇಲ್ಸ್ ಅಮೆರಿಕ ಸಂಯುಕ್ತ ಸಂಸ್ಥಾನದ ಅಲಬಾಮಾ ರಾಜ್ಯದ ಹಂಟ್ಸ್‌ವಿಲ್ಲೆ ಎಂಬಲ್ಲಿ ಜನಿಸಿದರು.ವೇಲ್ಸ್ ಆಬರ್ನ್ ವಿಶ್ವವಿದ್ಯಾಲಯ ಮತ್ತು ಅಲಬಾಮಾ ವಿಶ್ವವಿದ್ಯಾಲಯದಿಂದ ಹಣಕಾಸು ವಿಷಯದಲ್ಲಿ ಸ್ನಾತಕೋತ್ತರ ಮತ್ತು ಸ್ನಾತಕೋತ್ತರ ಪದವಿಗಳನ್ನು ಗಳಿಸಿದರು.
ವೃತ್ತಿ

ಚಿಕಾಗೊ ಆಪ್ಷನ್ಸ್ ಅಸೋಸೀಯೇಟ್ಸ್ ಮತ್ತು ಬೊಮಿಸ್

೧೯೯೪ರಲ್ಲಿ ಜಿಮ್ಮಿ ವೇಲ್ಸ್ ಕೆಲಸಕ್ಕಾಗಿ ಚಿಕಾಗೊ ಆಪ್ಷನ್ಸ್ ಅಸೋಸೀಯೇಟ್ಸ್ ಸೇರಿಕೊಂಡರು. ಅಂತರಜಾಲದ ಪ್ರಭಾವಕ್ಕೊಳಗಾದ ನಂತರ, ಜಿಮ್ಮಿ ವೇಲ್ಸ್ ಚಿಕಾಗೊ ಆಪ್ಷನ್ಸ್ ಅಸೋಸೀಯೇಟ್ಸ್ ಕಂಪನಿಯನ್ನು ತೊರೆದರು ಹಾಗೂ ೧೯೯೬ರಲ್ಲಿ ತಮ್ಮ ಸ್ನೇಹಿತರೊಂದಿಗೆ ಬೊಮಿಸ್ ಎಂಬ ಸ್ವಂತ ಕಂಪನಿಯನ್ನು ಪ್ರಾರಂಭಿಸಿದರು.
ನುಪೀಡಿಯಾ

ಬೊಮಿಸ್ ಕಂಪನಿಯಿಂದ ಆದ ಸ್ವಲ್ಪ ಲಾಭದಿಂದ ಒಂದು ಸ್ವತಂತ್ರ ವಿಶ್ವಕೋಶ ನಿರ್ಮಿಸಲು ಉತ್ತೇಜನ ಸಿಕ್ಕಿತು. 1990 ರ ದಶಕದ ಆರಂಭ ವೇಲ್ಸ್ ಅಂತರಜಾಲ ಚರ್ಚೆಯಲ್ಲಿ ಲ್ಯಾರಿ ಸ್ಯಾಂಗರ್ ಅವರನ್ನು ಭೇಟಿಯಾದರು. ಅಂತರಜಾಲದಲ್ಲಿ ವಿವರವಾದ ಚರ್ಚೆಯ ನಂತರ ವೇಲ್ಸ್ ಮತ್ತು ಸ್ಯಾಂಗರ್ ಸ್ನೇಹಿತರಾದರು. ಅಂತಿಮವಾಗಿ ವೇಲ್ಸ್ ತಮ್ಮ ವಿಶ್ವಕೋಶದ ಕನಸನ್ನು ಮುಂದುವರಿಸಲು ನಿರ್ಧರಿಸಿದರು, ಆದ ಕಾರಣ ಈ ಯೋಜನೆಗಾಗಿ ವೇಲ್ಸ್ ಸ್ಯಾಂಗರ್ ರವರನ್ನು ನೇಮಿಸಿಕೊಂಡರು ಹಾಗೂ ನುಪೀಡಿಯಾ ಎಂಬ ಹೆಸರಿನಿಂದ ೨೦೦೦ರಲ್ಲಿ ವಿಶ್ವಕೋಶ ಪ್ರಾರಂಭವಾಯಿತು.
ವಿಕಿಪೀಡಿಯ

ನುಪೀಡಿಯಾದಲ್ಲಿ ಲೇಖನಗಳ ಸಂಖ್ಯೆ ಕಡಿಮೆ ಇತ್ತು ಏಕೆಂದರೆ ರಚಿಸಬೇಕಾದ ಪ್ರತಿಯೊಂದು ಲೇಖನಕ್ಕೂ ಸಾಕಷ್ಟು ವಿಮರ್ಶೆಯ ಅಗತ್ಯವಿತ್ತು, ಆದುದರಿಂದ ವೇಲ್ಸ್ ಮತ್ತು ಸ್ಯಾಂಗರ್ ಇನ್ನೊಂದು ವಿಶ್ವಕೋಶವನ್ನು ೨೦೦೧ರಲ್ಲಿ
ವಿಕಿಪೀಡಿಯ ಎಂಬ ಹೆಸರಿನಿಂದ ಪ್ರಾರಂಭ ಮಾಡಿದರು. ಪ್ರಾರಂಭಿಸಿದ ಕೆಲವೇ ದಿನಗಳಲ್ಲಿ, ವಿಕಿಪೀಡಿಯಾದಲ್ಲಿನ ಲೇಖನಗಳ ಸಂಖ್ಯೆ ನುಪೀಡಿಯಾಕ್ಕಿಂತ ಹೆಚ್ಚಾಯಿತು ಏಕೆಂದರೆ ಮುಕ್ತತೆಯ ವಿಕಿಪೀಡಿಯಾದ ಮೂಲ ತತ್ವದಿಂದಾಗಿ ಯಾರಾದರೂ ಲೇಖನಗಳನ್ನು ಸಂಪಾದಿಸಬಹುದು.
ವಿಕಿಮೀಡಿಯ ಪ್ರತಿಷ್ಠಾನ

2003 ರಲ್ಲಿ, ವೇಲ್ಸ್ ವಿಕಿಮೀಡಿಯ ಪ್ರತಿಷ್ಠಾನ ಸ್ಥಾಪಿಸಿದರು. ಈ ಲಾಭೋದ್ದೇಶವಿಲ್ಲದ ಸಂಸ್ಥೆಯು ಸೇಂಟ್ ಪೀಟರ್ಸ್ಬರ್ಗ್, ಫ್ಲೋರಿಡಾದಲ್ಲಿ ಸ್ಥಾಪನೆಯಾಯಿತು ಮತ್ತು ನಂತರ ಕ್ಯಾಲಿಫೋರ್ನಿಯಾದ ಸ್ಯಾನ್ ಫ್ರಾನ್ಸಿಸ್ಕೋದಲ್ಲಿ ಪ್ರಧಾನ ಕಛೇರಿಯನ್ನು ಸ್ಥಳಾಂತರಿಸಲಾಯಿತು.
ವಿಕಿಯಾ ಮತ್ತು ಮುಂತಾದವು

2004 ರಲ್ಲಿ, ವೇಲ್ಸ್ ಮತ್ತು ವಿಕಿಮೀಡಿಯ ಪ್ರತಿಷ್ಠಾನದ ಬೋರ್ಡಿನ ಟ್ರಸ್ಟಿ ಏಂಜೆಲಾ ಬೀಸ್ಲಿ ಜೊತೆಗೆ ವಿಕಿಯಾ ಕಂಪನಿಯನ್ನು ಸ್ಥಾಪಿಸಿದರು.
ವೈಯಕ್ತಿಕ ಜೀವನ

ಜಿಮ್ಮಿ ವೇಲ್ಸ್ ಮೂರು ಬಾರಿ ವಿವಾಹವಾಗಿದ್ದಾರೆ. ಇಪ್ಪತ್ತನೆಯ ವಯಸ್ಸಿನಲ್ಲಿ, ಅವರು ಪಮೇಲಾ ಗ್ರೀನ್ ಅವರನ್ನು ವಿವಾಹವಾದರು ಹಾಗೂ ೧೯೯೩ರಲ್ಲಿ ವಿಚ್ಛೇದನ ಪಡೆದರು. ಅವರು ತಮ್ಮ ಎರಡನೇ ಪತ್ನಿ ಕ್ರಿಸ್ಟೀನ್ ರೋಹನ್ ಅವರನ್ನು ಚಿಕಾಗೋದಲ್ಲಿರುವ ಸ್ನೇಹಿತರ ಮೂಲಕ ಭೇಟಿಯಾದರು ಹಾಗೂ ಮಾರ್ಚ್ 1997 ರಲ್ಲಿ ಫ್ಲೋರಿಡಾದ ಮನ್ರೋ ಕೌಂಟಿಯಲ್ಲಿ ಇಬ್ಬರು ವಿವಾಹವಾದರು. ವೇಲ್ಸ್ ಮತ್ತು ಕ್ರಿಸ್ಟೀನ್ 2008 ರಲ್ಲಿ ವಿಚ್ಛೇದನ ಪಡೆದರು.

ವೇಲ್ಸ್ ಲಂಡನ್‌ನ ವೆಸ್ಲಿಯ ಚಾಪೆಲ್‌ನಲ್ಲಿ ಕೇಟ್ ಗಾರ್ವಿಯನ್ನು ಅಕ್ಟೋಬರ್ 6, 2012 ರಂದು ವಿವಾಹವಾದರು. ವೇಲ್ಸ್‌ಗೆ ಮೂವರು ಹೆಣ್ಣು ಮಕ್ಕಳಿದ್ದಾರೆ: ಒಬ್ಬರು ರೋಹನ್ ಮತ್ತು ಇಬ್ಬರು ಗಾರ್ವೆಯೊಂದಿಗೆ.

ವೇಲ್ಸ್ 2012 ರಿಂದ ಇಂಗ್ಲೆಂಡ್‌ನ ಲಂಡನ್‌ನಲ್ಲಿ ವಾಸಿಸುತ್ತಿದ್ದಾರೆ. ಅವರು 2019 ರಲ್ಲಿ ಬ್ರಿಟಿಷ್ ಪ್ರಜೆಯಾದರು.
ಪ್ರಶಸ್ತಿಗಳು ಮತ್ತು ಗೌರವ ಪದವಿಗಳು

*"ಪ್ರಪಂಚದ ಅತಿದೊಡ್ಡ ಉಚಿತ ಆನ್‌ಲೈನ್ ವಿಶ್ವಕೋಶವಾದ ವಿಕಿಪೀಡಿಯಾವನ್ನು ರಚಿಸುವ ಮತ್ತು ಅಭಿವೃದ್ಧಿಪಡಿಸುವ ಮೂಲಕ ಅವರ ಕೆಲಸದ ಮೂಲಕ ಮಾಹಿತಿಯ ಹರಡುವಿಕೆಯನ್ನು ಸುಗಮಗೊಳಿಸಿದ್ದಕ್ಕಾಗಿ" ಸೆಪ್ಟೆಂಬರ್ 2017 ರಲ್ಲಿ, ಅವರಿಗೆ ಬ್ರಿಟಿಷ್ ಅಕಾಡೆಮಿಯ ಅಧ್ಯಕ್ಷರ ಪದಕವನ್ನು ನೀಡಲಾಯಿತು.
*ಜನವರಿ 2015 ರಲ್ಲಿ, ಮಾಸ್ಟ್ರಿಚ್ ವಿಶ್ವವಿದ್ಯಾಲಯವು ವೇಲ್ಸ್‌ಗೆ ಗೌರವ ಡಾಕ್ಟರೇಟ್ ಪದವಿವನ್ನು ನೀಡಿತು.
ಬಾಹ್ಯ ಸಂಪರ್ಕಗಳು

*ಅಧಿಕೃತ ಜಾಲತಾಣ
*ವಿಕಿಪೀಡಿಯಾ ಸದಸ್ಯ ಪುಟ
ಉಲ್ಲೇಖಗಳು
ಬಿಗ್ ಬ್ಯಾಂಗ್

ಬಿಗ್ ಬ್ಯಾಂಗ್ ವಾದ

250px|right

ನಮ್ಮ ಜಗತ್ತಿನ ಸೃಷ್ಟಿಸಲು ಕಾರಣವೇ ಬಿಗ್ ಬ್ಯಾಂಗ್ (ಇದನ್ನು ಬಿಗ್ ಬ್ಯಾಂಗ್ ಸಿದ್ಧಾಂತ ಅಥವಾ ಬಿಗ್ ಬ್ಯಾಂಗ್ ಮಾಡೆಲ್ ಎನ್ನುತ್ತಾರೆ). ಬಿಗ್ ಬ್ಯಾಂಗ್ ಪ್ರಕಾರ ನಮ್ಮ ಜಗತ್ತು ಮೊದಲು ಅತಿಯಾದ ಶಾಖದಿಂದ ಕುದಿಯುತ್ತಿದ್ದು ಹಾಗೂ ಅತಿ ಭಾರವಾದ (ಸಾಂದ್ರ) ಸ್ಥಿತಿಯಲ್ಲಿ ಇದ್ದದ್ದು ವೇಗವಾಗಿ ಹರಡಿ, ನಂತರ ತಣ್ಣಗಾಗಿ ಈಗಿನ ಸ್ಥಿತಿ ತಲುಪಿದೆಯಲ್ಲದೆ ಈಗಲೂ ಅದು ಹಾಗೆಯೇ ಹಬ್ಬುತ್ತಿದೆ. ೨೦೧೦ರ ಅಳತೆಯ ಪ್ರಕಾರ ಅಸಲಿ ವಿಶ್ವವು ಸುಮಾರು ೧೩.೭ ಬಿಲಿಯನ್ ವರ್ಷ ಹಳೆಯದು.


ಜಾರ್ಜ್ ಲೆಮಯಾತ್ರಿ "ಹೈಪಾಥಿಸಿಸ್ ಆಫ಼್ ಪ್ರೈಮ್‍ವ್ಯಾಲ್ ಆಟಮ್" ಎಂಬ ಸಿದ್ದಾಂತವು ಈಗ "ಬಿಗ್ ಬ್ಯಾಂಗ್ ಥಿಯರಿ" ಆಗಿದೆ. ಆಲ್ಬರ್ಟ್ ಐನ್‍ಸ್ಟೈನ್‍ರವರ ಜನರಲ್ ರಿಲೇಟಿವಿಟಿ ಹಾಗೂ ಹೋಮೋಜೀನಿಟಿ ಮತ್ತು ಐಸೋಟ್ರೋಪಿ ಸಿದ್ದಾಂತಗಳ ತಳಹದಿಯ ಮೇಲೆ ವಿವರಿಸಲ್ಪಟ್ಟಿದೆ.


ವೈಜ್ಞಾನಿಕ ಆಧಾರಗಳು ಮತ್ತು ಅವಲೋಕನಗಳಿಂದ ಬಿಗ್ ಬ್ಯಾಂಗ್ ವಾದವು ಸಮಗ್ರ ಮತ್ತು ನಿಖರವಾಗಿದೆಯೆಂದು ಪರಿಗಣಿಸಲಾಗುತ್ತಿದೆ.
* ಮಹಾ ಸ್ಪೋಟ

ವರ್ಗ:ವಿಜ್ಞಾನ
ವರ್ಗ:ಖಗೋಳಶಾಸ್ತ್ರ
ಅಳಲೆ ಕಾಯಿ

thumb|right|250px|ಅಳಲೆ ಕಾಯಿ ಮರ
ಅಳಲೆ ಕಾಯಿದಕ್ಷಿಣ ಏಷ್ಯಾದಲ್ಲಿ ಹೆಚ್ಚಾಗಿ ಕಂಡು ಬರುವ ಮರ. ವೈಜ್ಞಾನಿಕವಾಗಿ ಟರ್ಮಿನೆಲಿಯಾ ಚೆಬುಲ (Terminalia chebula) ಎಂದು ಕರೆಯುತ್ತಾರೆ. 'ಕಾಂಬ್ರೆಟೇಸಿ' (Combretaceae)ಎಂಬ ಸಸ್ಯ ಕುಟುಂಬಕ್ಕೆ ಸೇರುತ್ತದೆ. ಸಣ್ಣ ಮಕ್ಕಳಿಂದ ಹಿಡಿದು ವಯಸ್ಕರವರೆಗೆ ಎಲ್ಲಾ ವಿಧದ ರೋಗಗಳಿಗೂ ಅಳಲೆ ಕಾಯಿಯೇ ಮದ್ದು. ಆಯುರ್ವೇದ ಶಾಸ್ತ್ರದಲ್ಲಿ ಔಷಧಿಗಳ ರಾಜನೆಂದೇ ಈ ಸಸ್ಯವನ್ನು ಕರೆಯುತ್ತಾರೆ. ಇದು ಎಲ್ಲಾ ಕಡೆಗಳಲ್ಲಿ ಸಾಮಾನ್ಯವಾಗಿ ಬೆಳೆಯುವ ಮಧ್ಯಮ ಗಾತ್ರದ ಮರ. ಮುಪ್ಪನ್ನು ಗೆಲ್ಲುವ, ಯೌವ್ವನವನ್ನು ಕಾಪಾಡುವ, ಅನೇಕ ವ್ಯಾಧಿಗಳನ್ನು ನಿವಾರಿಸುವ, ತ್ರಿದೋಷಗಳನ್ನು ಪರಿಹರಿಸುವ ಹಾಗೂ ಹೃದಯಕ್ಕೆ ಶಕ್ತಿ ನೀಡುವ ಬಹು ಶ್ರೇಷ್ಟ ಗುಣಗಳಿಂದ ಕೂಡಿದೆ. ಇದನ್ನು ಸಂಸ್ಕೃತದಲ್ಲಿ ಹರಿತಕೀ ಎಂದು ಕರೆಯುತ್ತಾರೆ.
ಸಸ್ಯದ ಗುಣಲಕ್ಷಣ

ಬಯಲು ಸೀಮೆಯಲ್ಲಿ ಇದು ಛತ್ರಿಯಾಕಾರದ ಮರವಾಗಿ ಬೆಳೆಯುತ್ತದೆ. ಅಳಲೆಕಾಯಿ ಮರವು ೨೫-೩೦ ಮೀಟರ್ ಎತ್ತರಕ್ಕೆ ಬೆಳೆಯುತ್ತದೆ. ಎಲೆಗಳ ಕವಲುಗಳಲ್ಲಿ ಮೃದುವಾದ, ಹೊಳೆಯುವ, ಮಾಸುಬಣ್ಣದ ರೋಮಗಳಿರುತ್ತದೆ. ಎಲೆಯು ೭-೨೦ಸೆಂ.ಮೀ ಉದ್ದ ಹಾಗೂ ೪-೮ಸೆಂ.ಮೀ ಅಗಲ ಬೆಳೆಯುತ್ತದೆ. ಹೂವುಗಳಲ್ಲಿ ಒಂದು ರೀತಿಯ ಸಹಿಸಲಾಗದ ವಾಸನೆ ಇರುವುದು ಮತ್ತು ಮಾಸು ಬಿಳುಪು ಅಥವಾ ತಿಳಿಹಳದಿ ವರ್ಣವಿರುವುದು. ಕಾಯಿ ಎಳೆಯದಾಗಿದ್ದಾಗ ಹಸಿರಾಗಿದ್ದು ಒಣಗಿದ ಮೇಲೆ ಗಟ್ಟಿಯಾಗಿ ಹಳದಿ ಬಣ್ಣವನ್ನು ಹೊಂದುವುದು. ಕಾಯಿಯ ಮೇಲೆ ಉದ್ದುದ್ದ ಮತ್ತು ಆಳವಾದ ತಗ್ಗುಗಳಿರುವುದು. ಕಾಯಿಯ ಒಳಗಡೆ ಗಟ್ಟಿಯಾದ ಹಾಗೂ ಉದ್ದವಾದ ಬೀಜವಿರುವುದು.
ಔಷಧೀಯ ಉಪಯೋಗ

ಆಯುರ್ವೇದ ಶಾಸ್ತ್ರಗಳಲ್ಲಿ ದೀರ್ಘವಾಗಿ ಚರ್ಚಿಸಲ್ಪಡುವ ವಾತ, ಪಿತ್ತ, ಕಫಗಳ ಸಮಸ್ಯೆಗಳನ್ನು ನಿವಾರಿಸುವ ಮದ್ದಾಗಿ ಬಳಕೆಯಲ್ಲಿ ಇದೆ. ನೆಗಡಿ, ಕೆಮ್ಮು, ಜ್ವರ ಮುಂತಾದ ಸಾಮಾನ್ಯ ವ್ಯಾಧಿಯಿಂಧ ಹಿಡಿದು, ಕಾಮಾಲೆ, ಅಸ್ತಮಾ, ಮೂಲವ್ಯಾಧಿ, ಮತ್ತು ಹೃದ್ರೋಗದಂತಹ ಗಂಭೀರ ವ್ಯಾಧಿಗಳಲ್ಲಿಯೂ ಅಳಲೆಕಾಯಿ ಪರಿಣಾಮಕಾರಿಯಾದ ಔಷಧಿಯಾಗಿ ಬಳಕೆಯಲ್ಲಿದೆ. ದೇಹದ ಯಾವುದೇ ಭಾಗದಲ್ಲಿ ಗಾಯಗಳಾದರೂ ಅಳಲೆಕಾಯಿ ರಸಲೇಪನದಿಂದ ಉಪಶಮನ ಮಾಡಬಹುದು. ಅಳಲೆ ಕಾಯಿಯ ಪುಡಿಯನ್ನು ನೀರಿನೊಂದಿಗೆ ಬೆರೆಸಿ,ಬಾಯಿ ಮುಕ್ಕಳಿಸಿ ಉಗುಳುವುದರಿಂದ ಬಾಯಿಹುಣ್ಣು ಮತ್ತಿತರ ವಸಡು ದೋಷಗಳಿಗೆ ರಾಮಬಾಣ. ಜೀರ್ಣಶಕ್ತಿಯನ್ನು ವ್ರದ್ದಿಸಲು ಮಲಬದ್ಧತೆಯನ್ನು ನೀಗಿಸುವಲ್ಲಿ ಪರಿಣಾಮಕಾರಿಯಾಗಿದೆ. ಎಲ್ಲಾ ಪ್ರಕಾರದ ಕಣ್ಣುಗಳ ಬೇನೆಗೂ,ಅಳಲೆ ಕಾಯಿ ಉಪಯೋಗಕಾರಿಯಾಗಿದೆ. ಪ್ರತಿದಿನ ಮುಂಜಾನೆ ಅಳಲೆ ಕಾಯಿ ಕಷಾಯವನ್ನು ಕುಡಿಯುವುದರಿಂದ ದೇಹದ ಉಷ್ಣತೆಯನ್ನು ಸಮತೋಲನದಲ್ಲಿಡುವುದರ ಜೊತೆಗೆ, ದೇಹದಲ್ಲಿ ಶೇಖರಿಸಲ್ಪಟ್ಟ ಅನಗತ್ಯ ಕೊಬ್ಬನ್ನು ಕರಗಿಸುತ್ತದೆ. ಗರ್ಭಿಣಿಯರು ಅಳಲೆ ಕಾಯಿಯನ್ನು ಸೇವಿಸುವಂತಿಲ್ಲ. ಏಕೆಂದರೆ, ಇದರ ಸೇವನೆಯಿಂದ ಗರ್ಭಪಾತದ ಸಾಧ್ಯತೆಗಳು ಹೆಚ್ಚೆಂದು ಹಿರಿಯರು ಅಭಿಪ್ರಾಯಪಡುತ್ತಾರೆ. ಮಲಭದ್ದತೆಯಲ್ಲಿ ಇದರ ಚೂರ್ಣವನ್ನು ಬೆಲ್ಲದೊಂದಿಗೆ ಅಥವಾ ಶುಂಠಿ ಚೂರ್ಣದೊಂದಿಗೆ ನೀಡುತ್ತಾರೆ. ವಾಂತಿಯಲ್ಲಿ ಇದರ ಚೂರ್ಣವನ್ನು ಸೇವಿಸಬಹುದು. ೨ರಿಂದ ೨ಚಿಟಿಕೆ ಅಳಲೆ ಕಾಯಿ ಸಿಪ್ಪೆಯ ಚೂರ್ಣಕ್ಕೆ ೧ ಚಮಚ ಜೇನು ಮತ್ತು ೧ ಚಮಚ ತುಪ್ಪ ಕಲಸಿ ನೆಕ್ಕಿ ಸೇವನೆ ಮಾಡುವುದರಿಂದ ಮಕ್ಕಳ ಬುದ್ದಿ ಕೊರತೆಯಿಂದ ಪರಿಹಾರ ಪಡೆಯಬಹುದು.
ವಾಣಿಜ್ಯ ಉಪಯೋಗ
ಉಲ್ಲೇಖಗಳು

ವರ್ಗ:ಸಸ್ಯಗಳು
ವರ್ಗ:ಆಯುರ್ವೇದ
ವರ್ಗ:ಔಷಧೀಯ ಸಸ್ಯಗಳು
ವರ್ಗ:ಕರ್ನಾಟಕದ ಸಸ್ಯಗಳು
ವಿದ್ಯಾಭೂಷಣ

ಡಾ.ವಿದ್ಯಾಭೂಷಣ, ರು, ಭಕ್ತಿ ಭಾರತೀ ಪ್ರತಿಷ್ಠಾನ್ ಎಂಬ ಸಂಸ್ಥೆಯ ಮೂಲ ಸ್ಥಾಪಕರಲ್ಲೊಬ್ಬರು. ಈ ಪ್ರತಿಷ್ಥಾನ, ಪುರುಂದರದಾಸರ ಆರಾಧನೆ, ದಾಸರ ಪುಣ್ಯದಿನಗಳ ಸಮಯದಲ್ಲಿ ಭಕ್ತಿಸಂಗೀತದ ಕಾರ್ಯಕ್ರಮಗಳನ್ನು ಹಮ್ಮಿಕೊಂಡು ಸುಪ್ರಸಿದ್ಧ ಕಲಾವಿದರಿಂದ ಪ್ರಸ್ತುತಪಡಿಸುತ್ತದೆ.
ವಿದ್ಯಾಭೂಷಣರ ಪರಿಚಯ

ಶ್ರೀ. ವಿದ್ಯಾಭೂಷಣರ ತಂದೆ ಗೋವಿಂದಾಚಾರ್ಯ. ತಾಯಿ, ಮಂದಾಕಿನಿಯಮ್ಮ ಅವರು ಜನಿಸಿದ್ದು ಅವರ ತಾಯಿಯ ತವರು ಚಿಕ್ಕಮಗಳೂರು ಜಿಲ್ಲೆಯ ಸೀತೂರಿನಲ್ಲಿ.ಇವರ ಪೂರ್ವಾಶ್ರಮದ ಹೆಸರು 'ಯೋಗೀಂದ್ರ'ನೆಂದಿತ್ತು (ಯೋಗೀಂದ್ರಭಟ್ಟ.ತಮ್ಮ ಹದಿನೈದು ವರುಷ ಪ್ರಾಯದಲ್ಲಿ ೧೯೬೭ ರ ಜೂನ್ ತಿಂಗಳಲ್ಲಿ 'ಸುಬ್ರಹ್ಮಣ್ಯ ಮಠ' ಕ್ಕಾಗಿ ಸನ್ಯಾಸ ಆಶ್ರಮವನ್ನು ಸ್ವೀಕರಿಸಿದಾಗ, ಇವರ ಹೆಸರನ್ನು"ವಿದ್ಯಾಭೂಷಣತೀರ್ಥರಾಗ" ಎಂದು ಬದಲಿಸಿದರು.
ಸಂಗೀತಾಸಕ್ತರು

ದಕ್ಷಿಣ ಕನ್ನಡದವರಾದ 'ವಿದ್ಯಾಭೂಷಣ'ರು, ಒಬ್ಬ ’ಪ್ರಸಿದ್ಧ ಕರ್ನಾಟಕ ಸಂಗೀತಕಾರರು’. ಅವರನ್ನು ಹೆಚ್ಚಾಗಿ ಆಕರ್ಷಿಸಿದ್ದು, ’ದಾಸವರೇಣ್ಯ ಪುರುಂದರದಾಸರ ರಚನೆಗಳು’. ’ಹರಿದಾಸ ಸಾಹಿತ್ಯ’ದಲ್ಲೂ ಅಷ್ಟೇ ಆಸಕ್ತಿಯನ್ನು ಹೊಂದಿದ್ದಾರೆ. ಗೃಹಸ್ಥಾಶ್ರಮಕ್ಕೆ ಬರುವ ಮೊದಲು 'ವಿದ್ಯಾಭೂಷಣರು', 'ಕುಕ್ಕೆ ಸುಬ್ರಹ್ಮಣ್ಯ ಮಠದ ಸ್ವಾಮಿ'ಗಳಾಗಿ ಸೇವೆ ಸಲ್ಲಿಸುತ್ತಿದ್ದರು. ಜೀವನದಲ್ಲಿ ಒಂದು ತಿರುವು ಬಂದು, ಅವರು ಮಠದ ಅಧಿಕಾರವನ್ನು ತೊರೆದು, 'ಗೃಹಸ್ಥಾಶ್ರಮ'ವನ್ನು ಸ್ವೀಕರಿಸಿದರು. ಮೊದಲೂ ಶಾಸ್ತ್ರೀಯ ಸಂಗೀತದ ಶೈಲಿಯಲ್ಲಿ ಹಲವಾರು 'ಅಪರೂಪದ ದಾಸರ ಕೃತಿ'ಗಳನ್ನು ಹಾಡಿ 'ದಾಸಸಾಹಿತ್ಯ'ವನ್ನು ಪ್ರಸಿದ್ಧಪಡಿಸಿದ್ದಾರೆ. ಈಗ ತಮ್ಮ ಜೀವನವನ್ನೇ ಅದಕ್ಕಾಗಿ ಮುಡುಪಾಗಿಟ್ಟಿದ್ದಾರೆ. ಈಗಾಗಲೇ 'ನೂರಾರು ಧ್ವನಿಮುದ್ರಿತ ಆಲ್ಬಮ್' ಗಳು ಬಿಡುಗಡೆಯಾಗಿ ಮಾರುಕಟ್ಟೆಯಲ್ಲಿ ಲಭ್ಯವಿವೆ. ಭಾರತದ ಹಲವು ಕಡೆಗಳಲ್ಲಿ ಅಲ್ಲದೆ ವಿದೇಶಗಳಲ್ಲೂ ಅವರ ಗಾಯನ ಪ್ರಸಿದ್ಧಿಪಡೆದಿದೆ. ಮೊಟ್ಟ ಮೊದಲ ಆಲ್ಬಮ್, 'ದಾಸರಪದಗಳು' ಎಂದು. ಸುಮಾರು ಎರಡು ದಶಕಗಳಿಂದ 'ಶಾಸ್ತ್ರೀಯ ಗಾಯನ'ದಲ್ಲಿ ತಮ್ಮನ್ನು ತೊಡಗಿಸಿಕೊಂಡಿದ್ದಾರೆ. ’೧೦೦ ನೆಯದು ತನು ನಿನ್ನದು ಜೀವನನಿನ್ನದು’ ೧೯೯೯ ರಲ್ಲಿ, ಅಮೆರಿಕ ಸಂಯುಕ್ತ ಸಂಸ್ಥಾನದ ಮೂಲೆಮೂಲೆಗಳಿಗೆ ಹೋಗಿ ತಮ್ಮ ಅಮೋಘ ಗಾಯನದಿಂದ ಅಲ್ಲಿನ ಕನ್ನಡಿಗರ ಮನಸ್ಸನ್ನು ಸೂರೆಗೊಂಡಿದ್ದಾರೆ.
ಪ್ರಶಸ್ತಿಗಳು

* ಸನ್, ೧೯೯೪ ರಲ್ಲಿ, ಸಂಗೀತ ವಿದ್ಯಾ ನಿಧಿಪ್ರಶಸ್ತಿ.
* ಕರ್ನಾಟಕದ ಹಂಪಿ ವಿಶ್ವವಿದ್ಯಾಲಯದಿಂದ ಗೌರವ ಡಾಕ್ಟರೇಟ್ ಗಳಿಸಿದ್ದಾರೆ.
ಶಾಸ್ತ್ರೀಯ ಸಂಗೀತದಲ್ಲಿ ಸಾಧನೆ

ಚಿಕ್ಕ ಪ್ರಾಯದಲ್ಲೇ ಉಡುಪಿಯ ಶ್ರೀ ಬಿ.ವಿ. ನಾರಾಯಣ ಐತಾಳರ ಶಿಷ್ಯರಾಗಿ ಹಲವು ವರ್ಷಗಳ ಕಾಲ ಸಂಗೀತಶಾಸ್ತ್ರಾಭ್ಯಾಸಮಾಡಿದರು. ಸಂಗೀತ ಕಲಾನಿಧಿ ಶ್ರೀ.ಆರ್.ಕೆ.ಶ್ರೀಕಂಠನ್ ಮತ್ತು ಮುಂದೆ ಮದರಾಸಿನ, ಶ್ರೀ ಟೀ.ವಿ.ಗೋಪಾಲಕೃಷ್ಣನ್ ರವರ ಮಾರ್ಗದರ್ಶನದಲ್ಲಿ ಸಾಧನೆಮಾಡಿದ್ದಾರೆ. ಯಾವಾಗಲೂ ಸಂಗೀತಪ್ರಸಾರದ ಕಾರ್ಯದಲ್ಲೇ ತೊಡಗಿರುತ್ತಾರೆ.
'ವಿದ್ಯಾಭೂಷಣ'ರ ಪರಿವಾರ

'ದಕ್ಷಿಣ ಕನ್ನಡ'ದವರಾದ 'ವಿದ್ಯಾಭೂಷಣ'ರವರು, ಈಗ 'ಬೆಂಗಳೂರಿ'ನಲ್ಲಿ ತಮ್ಮ 'ಮಡದಿ,' ಹಾಗೂ ಇಬ್ಬರು ಮಕ್ಕಳಜೊತೆಗೆ ವಾಸಿಸುತ್ತಿದ್ದಾರೆ.
ಸನ್,೨೦೧೨ ರಲ್ಲಿ ಮುಂಬೈನಗರದಲ್ಲಿ

ಮುಂಬೈನಗರದ ಪ್ರತಿಶ್ಠಿತ ಮೈಸೂರ್ ಅಸೋಸಿಯೇಷನ್ ಸಭಾಂಗಣದಲ್ಲಿ ಜನವರಿ, ೬, ಶುಕ್ರವಾರದಂದು 'ಕರ್ನಾಟಕ ಶಾಸ್ತ್ರೀಯ ಸಂಗೀತ ಕಾರ್ಯಕ್ರಮ'ವನ್ನು ನಡೆಸಿಕೊಟ್ಟರು.ವಿದ್ಯಾಭೂಷಣರು' ಹಾಡಿದ ೧೭ ರಚನೆಗಳ ವಿವರಗಳು :
* 'ಕನಕದಾಸರ ಕೀರ್ತನೆ',
* 'ತುಳು ಸಾಹಿತ್ಯದ ಪದ್ಯಗಳು',
* 'ಪುರಂದರದಾಸವರ್ಯರ ಕೀರ್ತನೆ'ಗಳು.
ಉಲ್ಲೇಖಗಳು


ವರ್ಗ:ಕರ್ನಾಟಕ ಸಂಗೀತಕಾರರು